Top 10 beri românești

(conform celor 3.394 de voturi ale cititorilor cristianchinabirta.ro)

Locul 1

Zăganu – 4.4%

Locul 2

Cazino – 3,2%

Locul 3

Nemțeana – 3,1%

Locul 4

Nenea Iancu – 2,8%

Locul 5-7

Cazino Craft Lager – 2,6%

Cazino Craft IPA – 2,6%

Timișoreana – 2,6%

Locul 8

Silva Dark – 2,5%

Locul 9

Ursus – 2,4%

Locul 10

Ciucaș – 2,2%

Câteva date tehnice

Au fost centralizate 3.394 de voturi. Nu a exista nici o bere care să nu fi primit măcar un vot (în situația asta este Burger, care a primt doar un vot).

Dispersia voturilor pe foarte multe branduri de bere (locul I are 4,4% din total, iar diferențele între toate berile fruntașe sunt, practic, minime) ne arată că 1. sunt mulți fani ai unor branduri în comunitate mea 2. diversitatea gusturilor este foarte mare (ceea ce, din toate punctele de vedere, este foarte bine pentru piața de bere!).

Berile incluse în sondaj sunt cele propuse de cititorii cristianchinabirta.ro într-o etapă preliminară (112 beri, care au totalizat 635 nominalizări). Așa că, practic, în sondaj se află cam toate berile din România.

A fost opțiunea mea să las berile așa cum au fost propuse de cititori în perioada preliminară. Adică, spre exemplu, în Top 10 se regăsesc trei beri Cazino, toate trei fiind propuse de cititori, iar eu le-am lăsat ca atare. Așa cum am făcut cu toate celelalte (vezi Ursus, Ursus Black și Ursus Cooler). Pentru că ideea era să aflu care este BEREA preferată, nu brandul ”pălărie”.

Menționez ca să fie scris negru pe alb că acest sondaj nu are nici o pretenție sociologică, este doar o provocare pe care am adresat-o comunității din jurul acestui blog și a celor care mai ajung, măcar din când în când, să îmi facă onoarea să mă citească.

Ce am vrut eu cu acest sondaj

Am vrut în primul rând să îmi satisfac acea curiozitate care îmi șoptea de multă vreme să îmi întreb cititorii ce branduri de bere le mângâie feng shuiul. Apoi am vrut să fac, practic, un centralizator al berilor românești, ca să fie un instrument util pentru toți cei care, din diverse pricini, caută beri românești pe internet. Cu mențiunea că definiția dată de mine sună așa: beri românești sunt berile care se produc pe teritoriul românesc sau care sunt branduri românești și care există acum pe piață.

Cele mai câștigate branduri din acest experiment al meu sunt berile artizanale. Nu insist acum asupra acestui aspect, am adunat destul material din reacțiile oamenilor ca să scriu un articol separat la un moment dat. Dar vă spun, pe scurt, câteva concluzii (și dau copy/paste la ce reacții am primit, public sau în privat): ”să îmi bag … dacă am știut că sunt atâtea beri artizanale în România!”, ”în Bicaz, măh, se face bere bună și în Bicazzzz?!!”, ”stau în Constanța de când mă știu, dar n-am știut neam că avem o bere locală bună aici”. V-ați prins, trag nădejde, de ce vreau să vă spun.

Câteva concluzii personale

Imediat ce am dat drumul sondajului, am dat un mesaj pe paginile de facebook ale primelor 30 de branduri de bere care au fost nominalizate de cititori în etapa preliminară de propuneri, în care le informam că am dat drumul sondajului. 5 dintre el mi-au răspuns în mai puțin de o oră. 3 mi-au răspuns în câteva zile. Restul de 22 nu mi-au răspuns deloc.

Ce înțelegem noi din asta? Well, în afară de tristețea mea de om de social media când vede o asemenea lipsă de reacție din partea unor branduri care se adresează publicului larg, vă las pe voi să trageți cuvenitele (și chiar evidentele concluzii).

Există o prăpastie imensă între fanii berilor artizanale și fanii berilor produse de multinaționale. Prima categorie se uită cu dispreț la cea de-a doua categorie, în vreme ce cea de-a doua categorie se uită cu curiozitate la prima categorie. Prima categorie susține că doar berile artizanale sunt beri adevărate (de regulă cei mai mulți chiar au testat cele mai multe dintre ele), a doua categorie habar nu are că există astfel de beri (mulți le-au contestat dreptul de a fi în acest sondaj pe motiv că… nu sunt românești).

Beri românești. O expresie atât de generală, nu-i așa? Căci, dacă v-aș întreba ce credeți voi că înseamnă beri românești, răspunsurile nu ar face altceva decât să confuzeze situația, mai degrabă decât să o lămurească :) Sunt berile cu nume românesc, dar produse în afară, niște beri românești? După unii da, după alții nu. Sunt berile produse în România, dar cu brand internațional, beri românești? După unii da, după alții nu. Sunt berile artizanale, cu nume care nu au nici o legătură cu ceva românesc, dar produse local, aici la noi, beri românești? După unii da, după unii nu. Discuția este lungă, după cum ziceam.

Când v-am provocat să nominalizați niște beri românești care vă plac, am lăsat din punct de vedere metodologic, dacă vreți, o scală largă. Pentru că am zis așa: beri românești sunt berile care se produc pe teritoriul românesc sau care sunt branduri românești și care există acum pe piață. Și în funcție de această definiție am selectat berile pe care le-ați propus și pe care vă invit să le votați în sondajul de mai jos.

Câteva cuvenite precizări mai tehnice, așa:

Am ”tradus” unele propuneri, gen Staropramen auriu (corect este Granat, desigur).

Au fost nominalizate beri care nu întruneau condițiile mele: nu erau nici branduri românești și nici nu erau produse în România. Drept pentru care nu le-am pus în sondajul de mai jos, evident.

Am lăsat toate propunerile voastre, așa cum le-ați formulat. În sensul că am lăsat și brandul mare, dar și propunerile de sortimente. Spre exemplu, am pus în sondaj și Silva, și Silva blondă, și Silva Dark, și Silva Romanian Pale Ale. Pentru că așa le-ați propus voi. Cel mai probabil cei care ați zis doar Silva v-ați referit la cea blondă. Dar, strict tehnic, eu nu aveam de unde să știu asta, drept pentru care am ales să pun toate propunerile voastre, așa cum le-ați zis voi.

Acestea fiind zise, vă invit la vot. În sondajul de mai jos. Ca să facem Top 10 beri românești din punctul vostru de vedere, al celor care îmi faceți onoarea să mă citiți, motiv pentru care vă mulțumesc, din nou :)

Puteți vota până pe 14 septembrie. Pe 15 septembrie voi face publice rezultatele votului și voi anunța și topul.

Care este berea românească pe care o preferi? Silva blondă Silva dark Csiki Sor Tiltott Heineken Ciuc Timișoreana Stella Artois Staropramen Zăganu Holsten Nenea Iancu Ciucaș Becks Bergenbier ALE Ciuc Radler Bergenbier Fresh Lemon Bucegi Noroc Ursus Ursus Black Tuborg Cristmas Brew Timișoreana nepasteurizată Skol nepasteurizat Tuborg Carlsberg Bereta Ground Zero Hop Head Terapia Sikaru Silva Călimani Arădeana Neumarkt Grolsch Phaza lunii Hop Hooligans Sara Nemțeana 1717 Azuga Staropramen granat 1717 Weiss 1717 Red Ale Silva Romanian Pale Ale Ground Zero Imperial Fuck Ursus Premium Skol Solca Suceava Bermas Csiki sor Igazi Harghita Zimbru Ground Zero Morning Glory Gambrinus Stejar Crowd Control Hop Hooligans PureC HopHeads Ground Zero – Split the Pot Shock Therapy Hop Hooligans Opium Hophead Three Happy Brewers West Coast IPA Zăganu IPA Terapia Gold Berea casei de la Beraria 700 Timisoara Arădeană Nefiltrată Berea casei de la Butoiasul cu Bere Baia Mare Ground Zero Deranj Perfektum Black IPA Perfektum Red Ale Ground Zero Easy Rider Zăganu Red Ale Ground Zero Gipsy Hop Hooligans Chupacabra Wicked Barrel The Black Pot Cazino Craft IPL Summer Punch Hop Hooligans Cazino Craft Lager Nenea Iancu Nefiltrată Bereta Juicebag Simcoe Dry Hop Fist Fight Hop Hooligans Terapia Platin Cannon Fire Hop Hooligans Modern Mosaic Hop Hooligans Night Lights Hop Hooligans Nemțeana blondă Sikaru Tropical Griffin Capra Noastra Alba One Down Bereta Lederhosen Hop Hooligans Melting Pot Hop Hooligans Nutbusters – Hop Hooligans & Bereta Bereta ‘Ai Pi Iei Oppler Capra Noastra Cazino Albacher Bürger Golden Brau Mézes csíki sör Azuga nepasteurizată Ursus Cooler Albrau Servus Immigrant Hophead Hațegana Results Vote

15, 8 milioane de hectolitri de bere. Atât s-a băut în România în 2016, conform statisticilor furnizate de Asociația Berarii României. Așa, per capita, suntem pe locul 7 în Europa, cu 80 de litri de bere pe an băută de câte un stimabil cu buletin de România. Nu comentăm acum aceste statistici (și acestea trebuie consumate cu moderație, dacă înțelegeți ce vreau să zic…), eu vi le-am dat doar ca să știți cum stăm la modul cantitativ. Ca o punere în context, dacă vreți.

Așa cum vă dau și câteva din concluziile interesantului studiu realizat de Questia, în iunie 2017. Poate o să rămâneți surprinși, dar 33% din cei întrebați au declarat că nici măcar nu au auzit că există bere artizanală. 80% dintre ei eu declara că ar vrea o diversitate mai mare de bere la festivaluri (asta este, practic, doar o confirmare a ceea ce știam și simțeam deja).

Dar cea mai tare întrebare din acest studiu este următoarea: ”Ce tipuri de bere ați încercat până acum?”. Pentru că răspunsurile (oamenii au avut de ales dintre variante, important de înțeles asta, adică nu au zis-o de la ei) dovedesc o îmbulibășeală de mare angajament în percepția (aspirațională, de-a dreptul!) românilor despre bere: pe locul I (cu 48,8%) este berea nepasteurizată, urmată de berea… pilsner (cu 36,8%) și de berea ale (cu 22,1%), în timp ce 32% nu au ales nici una din variantele din care puteau alege (pentru conformitate le dau aici: nepasteurizată, ale, pilsner, lager, pale ale, abby ale, IPA, stout/porter, alt tip).

Apropo de percepție, am observat în bulele în care mă învârt eu (toți stăm în niște bule, din care ne este foarte greu să ieșim; bine, cei mai mulți nici nu vrem asta, desigur) că există două păreri care, în esență, sunt greșite tocmai pentru că pleacă de la un fel de absolutizare (care îi ajută pe posesorii de păreri să se simtă mai bine cu ei înșiși; cred…). Bine, de fapt vorbim despre aceeași părere, doar că dublu fațetată, dacă vreți: producătorii mari sunt nașpa, ăștia mici sunt minunați. Evident o exagerare dublă, dacă vreți. Căci nu toți producătorii mari sunt nașpa, așa cum nu toți cei mici sunt niște minunați. Adevărul, ca orice lucru în viața, se află undeva pe la mijloc.

Nici pe acestă chestiune nu o să insistăm (ar putea face obiectul unui articol separat; dar ce zic eu articol, ditai cartea!), dar am zis să vă spun aceste lucruri de context ca să puteți înțelege mai bine de ce vreau să fac sondajul despre care vă raportez mai jos.

Vă invit, așadar să mă ajutați să facem împreună

Top 10 beri românești.

O să procedăm așa:

Later edit: Perioada de propuneri s-a încheiat, mulțumesc mult pentru toate nominalizările!

Pasul 1. Voi propuneți în comentarii berea sau berile pe care le vreți în acest top (mă rog, pe care le vreți în sondajul la care o să voteze lumea). Aștept comentariile voastre până pe 3 septembrie, pentru că din 4 septembrie urc sondajul despre care vă spun la pasul 2, mai jos.

Pasul 2. Eu centralizez toate propunerile voastre și le pun într-un sondaj în cadrul acestui articol, în care să le poată vota toată lumea. O să pun toate propunerile voastre, chiar și cele care, de exemplu, se dublează ca brand (dacă există și varianta nepasteurizată a unui brand o să intre și ea, alături de brandul ”clasic”), tocmai ca să înțeleg mai bine care bere vă place sau pe care o vreți în top.

Pasul 3. Anunț rezultatele votului. Undeva pe la jumătatea lui septembrie.

Pe linie de metodologie țin să precizez ce înseamnă ”beri românești”: berile care se produc pe teritoriul românesc sau care sunt branduri românești și care există acum pe piață. Iertați-mă că nu sunt mai explicit, dar asta ar însemna să dau exemple și nu e corect, aș putea influența decizia voastra, deci nu o fac. Dar putem discuta despre aceste chestiuni (ex: bere cu brand românesc neaoș care nu este făcută în România) în comentarii, dacă vreți.

Și mai precizez ceva: ce fac eu aici nu are nici cea mai mică pretenție de studiu sociologic, ci este doar o provocare pe care o adresez celor care îmi fac onoarea să mă citească și pe care vreau, inclusiv prin astfel de modalități, să îi înțeleg cât de bine pot eu pentru ca, la rândul meu, să știu ce îi interesează să le livrez ca blogger. Dacă vreți, este ceea ce am încercat să fac și în cazul Top 10 orașe din România în care ați vrea să locuiți și Top 10 orașe din afara României în care ați vrea să locuiți. Și nu o să mă opresc aici cu astfel de sondaje, stați pe-aproape :)